**KENTTÄURHEILIJAT-58 ry:n TOIMINTASÄÄNNÖT**

Huomio! Nykyiset säännöt ovat kirjattuna mustalla, uusi kirjausesitys on merkitty sinisellä niiden alapuolelle. Kunkin pykälän kohdalle on merkitty kommentein sivupalkkiin keskeisimmät muutosesitykset.

I **Nimi, kotipaikka, perustamisaika ja toiminta-alue**

1§ Yhdistyksen nimi on Kenttäurheilijat-58 ry ja sen kotipaikka on Vantaan kaupunki,

 Uudenmaan läänissä ja toiminta-alueena Vantaan ja Helsingin kaupungit. Yhdistys on

 perustettu maaliskuun 16 .päivänä 1958 ja siitä käytetään näissä säännöissä nimitystä

 seura.

 Yhdistyksen nimi on Kenttäurheilijat-58 ry, sen kotipaikka on Vantaan kaupunki

 ja toiminta-alueena Vantaan ja Helsingin kaupungit. Yhdistys on

 perustettu 16.3.1958 ja siitä käytetään näissä säännöissä nimitystä

 seura.

**II Seuran tarkoitus ja sen toteuttaminen**

2§ Seuran tarkoituksena on jäsentensä ruumiillisen kunnon ja henkisen vireyden

 kehittäminen ja ylläpitämisen avulla kasvattaa heistä työkykynsä ja henkisten

 ominaisuuksiensa puolesta yhteiskunnalle hyödyllisiä kansalaisia. Tarjota heille

 terveitä vapaa-ajan harrastuksia sekä edistää toiminta-alueellaan seuran tarkoituksen

 mukaista toimintaa.

 Kenttäurheilijat-58 ry on yleisurheiluseura. Seura voi toimia myös muissa yhdistyksen kokouksen linjaamissa liikuntamuodoissa.

Seuran tarkoituksen keskeisimpinä toteuttamismuotoina ovat urheiluharjoitusten ja kilpailuiden sekä koulutustilaisuuksien järjestäminen. Seura pyrkii myös kehittämään lajikulttuuria toiminta-alueellaan sekä vaikuttamaan kunnalliseen päätöksentekoon harjoittamiensa lajien kilpailu- ja harjoitusolosuhteiden kehittämiseksi.

Toimintansa tukemiseksi seura voi järjestää keräyksiä tai arpajaisia, kioskitoimintaa, tuotemyyntiä tai muuta ansiotoimintaa, jonka seuran hallitus on katsonut seuran tarkoituksen mukaiseksi toiminnaksi. Seura voi omistaa kiinteistöjä tai muuta toiminnassaan tarpeellista omaisuutta. Seura voi ottaa vastaan lahjoituksia ja testamentteja.

3§ Edellisessä pykälässä mainittua tarkoitustaan seura toteuttaa:

1) järjestämällä jäsenilleen urheilu- ja muita liikunnallisia harjoituksia,

 koulutustilaisuuksia ja kilpailuja, liikunnan ja henkisen harrastusten alaan

 kuuluvia näytöksiä, juhlia sekä suullisten ja kirjallisten esitysten avulla valistaa

 heitä seuran tarkoitukseen liittyvissä kysymyksissä,

1. kiinnittää ehdotusten, anomusten ynnä muitten aloitteiden kautta toiminta-alueensa

viranomaisten ja asianomaisten elinten huomiota sekä omatoimisesti pyrkien

liikuntatoimen kehittämiseen ja sille tarpeellisten harjoituspaikkojen ja välineiden

 hankkimiseen sekä muiden edellytysten luomiseen,

1. harjoittamalla julkaisutoimintaa,
2. ottamalla vastaan lahjoituksia ja testamentteja sekä omistamalla toimintaansa

varten tarpeellisia kiinteistöjä,

1. hankkimalla varoja aatteellisten toimintansa tukemiseksi järjestäen keräyksiä ja

arpajaisia, omistaen ja ylläpitäen urheilulaitoksia, harjoittaen kustannus-,

kirjapaino-, ja monistustoimintaa sekä majoitus- ja ravitsemusliikettä, välittäen

jäsenilleen urheiluvälineitä ja -asusteita.

Kohta 3 kokonaan pois, tarvittavat asiat sisällytetty pykälään kaksi.

4§ Helsingin Seudun Yleisurheilu ry:n ja Suomen Urheiluliitto ry:n jäsenenä seura

 noudattaa toiminnassaan näiden sääntöjä.

**III Seuran jäsenet**

5§ Seuran varsinaiseksi jäseneksi voi johtokunta hyväksyä henkilön, joka sitoutuu noudattamaan

 seuran, Helsingin Seudun Yleisurheilu ry:n ja Suomen Urheiluliiton ry:n sääntöjä

 ja päätöksiä.

 Kunniapuheenjohtajaksi voidaan varsinaisten kokouksen päätöksellä kutsua seuran

 puheenjohtajana ansiokkaasti toiminut henkilö. Kunniapuheenjohtajan arvo on

 elinikäinen.

 Kunniajäseneksi voidaan johtokunnan esityksestä varsinaisen kokouksen päätöksellä

 kutsua henkilöitä, jotka ovat erittäin huomattavasti edistäneet seuran toimintaa.

 Kunniajäsenen arvo on elinikäinen.

 Kannattaviksi jäseniksi voi seuran johtokunta hyväksyä henkilöitä tai oikeuskelpoisia

 yhteisöjä, jotka tukevat seuran toimintaa suorittamalla vuotuisen tai kertakaikkisen

 kannattajajäsenmaksun.

 Kannattajajäsenellä ei ole äänioikeutta seuran kokouksissa.

 Seura pitää yhdistyslain edellyttämää jäsenluetteloa.

 Hallitus voi hyväksyä seuran varsinaiseksi jäseneksi henkilön, joka sitoutuu noudattamaan seuran, Helsingin Seudun Yleisurheilu ry:n ja Suomen Urheiluliitto ry:n sääntöjä ja päätöksiä. Hallitus voi päätöksellään antaa jäseneksihyväksymisoikeuden jäsenrekisterin hoitajalle. Alle 18-vuotiaat seuran harjoitustoimintaan mukaan ilmoittautuvat juniorit hyväksytään jäseniksi automaattisesti. Seura pitää yllä yhdistyslain edellyttämää jäsenrekisteriä.

 Kunniapuheenjohtajaksi voidaan hallituksen esityksestä ja varsinaisen kokouksen päätöksellä kutsua seuran puheenjohtajana ansiokkaasti toiminut henkilö. Seuralla voi olla yhtäaikaisesti enintään kaksi kunniapuheenjohtajaa. Vastaavalla menettelytavalla voidaan kunniajäseneksi kutsua henkilö, joka on huomattavalla tavalla edistänyt seuran toimintaa. Kunniapuheenjohtajan ja kunniajäsenen arvo on elinikäinen. Kunniapuheenjohtajalla on läsnäolo- ja puheoikeus seuran hallituksen kokouksissa.

 Kannatusjäseniksi voi seuran hallitus hyväksyä henkilön tai oikeustoimikelpoisen yhteisön, joka tukee seuran toimintaa vuotuisella kannatusjäsenmaksulla.

6§ Jäsen, joka haluaa erota seurasta, tehköön siitä kirjallisen ilmoituksen seuran johtokunnalle tai puheenjohtajalle tai ilmoittakoon siitä suullisesti seuran kokouksessa pöytäkirjaan merkitsemistä varten. Ero katsotaan tapahtuneeksi heti, kun ilmoitus on tehty, mutta eroava on velvollinen suorittamaan maksunsa sekä muut näiden sääntöjen edellyttämät velvoitteet sanotun toimintavuoden loppuun asti.

 Jäsenen, joka haluaa erota seurasta, on tehtävä siitä kirjallinen ilmoitus puheenjohtajalle tai hallitukselle. Seurasta eroamisesta voi ilmoittaa myös suullisesti seuran kokoukselle pöytäkirjaan merkitsemistä varten. Eron katsotaan astuvan voimaan heti ilmoituksen jälkeen. Eroava jäsen on kuitenkin velvollinen maksamaan jäsenmaksunsa toimintavuoden loppuun asti. Seura ei ole velvollinen palauttamaan jäsenmaksua osin tai täysimääräisenä eroavalle jäsenelle.

7§ Johtokunta voi erottaa seurasta jäsenen, jos hän:

* laiminlyö jäsenmaksunsa suorittamisen,
* toimii seuran sääntöjen vastaisesti,
* rikkoo lakeja tai esiintyy urheiluhengen vastaisesti,
* toimii seuran, Helsingin Seudun Yleisurheilu ry:n ja Suomen Urheiluliiton ry:n

tarkoitusperien vastaisesti.

 Erottamispäätöksestä erotetulla on oikeus vedota seuran seuraavaan kokoukseen.

Vetoomus on tehtävä kirjallisesti seuran johtokunnalle neljäntoista päivän kuluessa erottamispäätöksen tiedonsaantipäivästä, tätä päivää lukuun ottamatta.

Johtokunnan on kutsuttava koolle seuraava kokous vähintään 30 päivän kuluessa vetoomuksen saatuaan. Ellei vetoomusta esitetä edellä mainitussa järjestyksessä, tulkoon erottamispäätös voimaan heti määräajan päätyttyä, mutta muussa tapauksessa katsottakoon jäsen seurasta erotetuksi vasta sitten, kun seuran kokous on erottamispäätöksen vahvistanut.

Erotetulla ei ole oikeutta vaatia takaisin seuralle suorittamiaan maksuja.

Hallitus voi erottaa seurasta jäsenen, jos hän:

* laiminlyö jäsen- tai toimintamaksunsa,
* toimii seuran sääntöjen vastaisesti,
* rikkoo lakeja tai esiintyy urheiluhengen vastaisesti,
* toimii seuran, Helsingin Seudun Yleisurheilu ry:n ja Suomen Urheiluliiton ry:n

tarkoitusperien vastaisesti.

 Erotettavalle jäsenelle on varattava mahdollisuus tulla kuulluksi erottamisasiaa käsittelevässä kokouksessa. Erotetulla on erottamispäätöksestä oikeus vedota seuran kokoukseen. Vetoomus on tehtävä kirjallisesti seuran hallitukselle neljäntoista päivän kuluessa erottamispäätöksen tiedoksisaannista tätä päivää lukuun ottamatta.

Hallituksen on kutsuttava koolle seuran kokous 30 päivän kuluessa vetoomuksen saatuaan. Ellei vetoomusta esitetä edellä mainitussa järjestyksessä, erottamispäätös tulee voimaan heti määräajan päätyttyä. Muussa tapauksessa jäsen katsotaan seurasta erotetuksi vasta sitten, kun seuran kokous on erottamispäätöksen vahvistanut. Erotetulla ei ole oikeutta vaatia takaisin seuralle suorittamiaan maksuja.

Jäsen- tai toimintamaksun laiminlyönnin takia erotettavaa jäsentä ei tarvitse kutsua kuultavaksi ennen erottamispäätöstä. Jäsen- tai toimintamaksun laiminlyönnin takia erottamisesta ei voi vedota seuran kokoukseen.

Mikäli jäsen ei ole maksanut jäsenmaksuaan kahtena peräkkäisenä vuotena sekä muutoin on ilmeistä, että jäsen on jättäytynyt seuran toiminnan ulkopuolelle, voi jäsenrekisterin hoitaja hallituksen valtuuttamana katsoa jäsenen eronneeksi seurasta.

**IV Liittymis- ja jäsenmaksut**

8§ Varsinaisilta jäseniltä kannettavien liittymis- ja jäsenmaksujen sekä kannattajajäsenmaksujen suuruudesta päättää seuran syyskokous vuosittain.

 Johtokunnalla on oikeus vapauttaa jäsen jäsenmaksujen suorittamisesta sekä samoin nimetä jäsen ainaisjäseneksi.

* jos hän on suorittanut liittymis- ja jäsenmaksut ja ollut seuran jäsenenä 20 vuotta,
* tai suorittanut kertakaikkisena suorituksena 15 vuoden jäsenmaksut,
* tai tehnyt seuralle huomattavia palveluksia,
* tai muiden urheilullisten tai taloudellisten syiden takia.

Kunniajäsen, kunniapuheenjohtaja ja ainaisjäsen ovat vapaita jäsenmaksuvelvollisuudesta.

 Varsinaisilta jäseniltä kannettavien liittymis- ja jäsenmaksujen sekä kannattajajäsenmaksujen suuruudesta päättää seuran syyskokous vuosittain. Kunniajäsen ja kunniapuheenjohtaja ovat vapaita jäsenmaksuvelvollisuudesta. Ennen vuotta 2019 ainaisjäsenyyden lunastaneet säilyttävät jäsenmaksuun liittyvän etuutensa.

**V Seuran vuosi- ja ylimääräiset kokoukset**

9§ Seura pitää vuodessa kaksi (2) varsinaista kokousta, joista kevätkokous pidetään tammi-

helmikuussa, ja syyskokous marras-joulukuussa. Kokouksen paikan ja tarkemman

ajan määrää johtokunta.

Kutsu varsinaiseen kokoukseen on julkaistava vähintään neljätoista (14) päivää ennen

kokousta.

* sanomalehti-ilmoituksella, sekä
* seuran viralliselle ilmoitustaululle kiinnitettynä ilmoituksena.

Seura pitää vuodessa kaksi (2) varsinaista kokousta, joista kevätkokous pidetään maalis-huhtikuussa ja syyskokous loka-joulukuussa. Kokouksen paikan ja tarkemman ajan määrää hallitus.

Kutsu varsinaiseen kokoukseen on julkaistava vähintään neljätoista (14) päivää ennen

kokousta sanomalehti-ilmoituksella sekä seuran internetsivustolla.

10§ Kevätkokouksessa käsitellään seuraavat asiat:

1. kokouksen avaus
2. valitaan kokoukselle
3. puheenjohtaja
4. sihteeri
5. kaksi pöytäkirjan tarkastajaa
6. ääntenlaskijat
7. todetaan läsnäolijat ja äänioikeutetut jäsenet
8. todetaan kokouksen laillisuus ja päätösvaltaisuus
9. esitetään vahvistettavaksi johtokunnan laatima toimintakertomus ja tilinpäätös
10. esitetään tilintarkastajien lausunto
11. päätetään tili- ja vastuuvapauden myöntämisestä asianomaisille
12. käsitellään johtokunnan esittämät tai jäsenten 11 §:n mukaisesti vireille panemat

muut asiat

1. kokouksen päättäminen

Syyskokouksessa käsitellään seuraavat asiat:

1. kokouksen avaus
2. valitaan kokoukselle
3. puheenjohtaja
4. sihteeri
5. kaksi pöytäkirjan tarkastajaa
6. ääntenlaskijat
7. todetaan läsnäolijat ja äänioikeutetut jäsenet
8. todetaan kokouksen laillisuus ja päätösvaltaisuus
9. valitaan täysi-ikäisten jäsenten keskuudesta johtokunnan puheenjohtaja seuraavaksi

toimintakaudeksi

1. valitaan erovuoroisten johtokunnan jäsenten tilalle neljä (4) jäsentä kahdeksi seuraavaksi toimintakaudeksi
2. valitaan kaksi (2) tilintarkastajaa ja heille varamiehet tarkastamaan seuran tilejä ja

hallintoa

1. vahvistetaan liittymis-, jäsen- ja kannattajajäsenmasujen suuruus
2. vahvistetaan johtokunnan seuraavaa toimintavuotta varten laatima toimintasuunnitelma ja tulo- ja menoarvio sekä yleissuunnitelma seuraavien vuosien toimintaa varten
3. päätetään, mitkä urheilumuodot ovat seuran ohjelmassa ja valitaan puheenjohtaja ja jäsenet kutakin urheilumuotoa hoitavaan jaostoon sekä muut toimihenkilöt
4. valitaan edustajat Helsingin Seudun Yleisurheilu ry:n, Suomen Urheiluliitto ry:n tai muiden vastaavien yhdistysten vuosi- ym. kokouksiin tai annetaan johtokunnalle valtuudet henkilöiden valitsemiseksi ko. kokouksiin
5. käsitellään johtokunnan esittämät tai jäsenten 11 §:n mukaisesti vireille panemat muut asiat
6. kokouksen päättäminen

 Syyskokouksessa käsitellään seuraavat asiat:

1. kokouksen avaus
2. valitaan kokoukselle
3. puheenjohtaja
4. sihteeri
5. kaksi pöytäkirjan tarkastajaa
6. ääntenlaskijat
7. todetaan läsnäolijat ja äänioikeutetut jäsenet
8. todetaan kokouksen laillisuus ja päätösvaltaisuus
9. valitaan hallituksen puheenjohtaja seuraavaksi kahdeksi

toimintakaudeksi

1. valitaan jäsenet erovuoroisten hallituksen jäsenten tilalle seuraavaksi kahdeksi toimintakaudeksi
2. valitaan yksi tai kaksi tilintarkastajaa. Jos tilintarkastajia valitaan vain yksi, on tällöin valittava myös varatilintarkastaja
3. vahvistetaan liittymis-, jäsen- ja kannattajajäsenmaksujen suuruus
4. vahvistetaan hallituksen seuraavaa toimintavuotta varten laatima toimintasuunnitelma ja tulo- ja menoarvio
5. käsitellään johtokunnan esittämät tai jäsenten 11 §:n mukaisesti vireille panemat muut asiat
6. kokouksen päättäminen

11§ Seuran ylimääräinen kokous pidetään silloin, kun johtokunta katsoo sen tarpeelliseksi

tai kun vähintään yksi kymmenesosa seuran äänioikeutetuista jäsenistä on tehnyt siitä johtokunnalle kirjallisen esityksen. Ylimääräisen kokouksen kutsussa on mainittava ne asiat, jotka ovat antaneet aiheen kokouksen koollekutsumiseen. Kutsu ylimääräiseen kokoukseen tapahtuu samalla tavalla kuin varsinaiseen kokoukseen.

Asioista, joita seuran jäsenet haluavat varsinaisessa tai ylimääräisessä kokouksessa käsiteltäväksi, on tehtävä johtokunnalle kirjallinen esitys viimeistään viisi päivää ennen kokousta.

Ylimääräinen kokous on pidettävä viimeistään kahden kuukauden kuluttua siitä, kun jäsenet ovat edellä mainituin tavoin siitä tehneet esityksen.

Seuran ylimääräinen kokous pidetään silloin, kun hallitus katsoo sen tarpeelliseksi

tai kun vähintään yksi kymmenesosa seuran äänioikeutetuista jäsenistä on tehnyt siitä hallitukselle kirjallisen esityksen. Ylimääräisen kokouksen kutsussa on mainittava ne asiat, jotka ovat antaneet aiheen kokouksen koollekutsumiseen. Kutsu ylimääräiseen kokoukseen tapahtuu samalla tavalla kuin varsinaiseen kokoukseen. Ylimääräinen kokous on pidettävä viimeistään kuukauden kuluttua siitä, kun jäsenet ovat edellä mainituin tavoin siitä tehneet esityksen.

Asiasta, jonka seuran jäsenet haluavat saattaa ylimääräisen seuran kokouksen käsiteltäväksi, on tehtävä hallitukselle kirjallinen esitys siten, että kokouskutsuun ehditään sisällyttää maininta käsiteltävästä asiasta.

12§ Seuran, hallituksen ja jaostojen kokouksissa on pidettävä pöytäkirjaa. Seuran kokousten pöytäkirjat on kokouksen puheenjohtajan ja sihteerin allekirjoitettava sekä valittujen tarkastajien tarkastettava. Johtokunnan ja jaostojen pöytäkirjat tarkistetaan heti tai seuraavassa kokouksessa.

13§ Kokouksessa ratkaistaan asiat yksinkertaisella äänten enemmistöllä, ellei näissä säännöissä ole jonkin ratkaisemisesta toisin määrätty. Äänten mennessä tasan vaali ratkaistaan arvalla, muissa asioissa se mielipide voittaa, johon kokouksen puheenjohtaja on yhtynyt. Kaikissa kokouksissa tapahtuu vaadittaessa äänestys suljetuin lipuin.

 Jokaisella liittymis- ja jäsenmaksunsa seuran kokouksen määräämänä aikana maksaneella viisitoista vuotta täyttäneellä varsinaisella jäsenellä, sekä kunniajäsenilläja-puheenjohtajalla, kannattajajäseniä lukuun ottamatta, on yksi ääni. Kannattajajäsenillä on läsnäolo- ja puheoikeus.Valtakirjalla ei saa äänestää.

 Seuran kokouksessa jokaisella jäsenmaksunsa suorittaneella viisitoista vuotta täyttäneellä jäsenellä sekä kunniapuheenjohtajalla ja kunniajäsenellä on yksi ääni. Kannattajajäsenillä on läsnäolo- ja puheoikeus mutta ei äänioikeutta.Valtakirjalla ei saa äänestää.

**VI Seuran hallinto**

14§ Seuran toimintaa johtaa ja sen taloudenhoidosta sekä omaisuudesta huolehtii ja vastaa sekä seuraa edustaa syyskokouksen valitsema johtokunta.

 Johtokuntaan kuuluu yhdeksi toimintavuodeksi valittu puheenjohtaja ja kahdeksi toimintavuodeksi valittu kahdeksan (8) jäsentä. Johtokunnan jäsenistä puolet on erovuorossa vuosittain. Ensimmäisellä kerralla eroaa puolet arvan perusteella ja seuraavilla kerroilla vuoron mukaan. Jos jäsen kesken toimikauden estyy tehtävänsä hoitamisessa, valitsee seuran kokous hänen sijaansa, hänen jäljellä olevaksi toimikaudekseen toisen, mikäli katsoo sen tarpeelliseksi. Johtokunta valitsee täysi-ikäisten jäsentensä keskuudesta varapuheenjohtajan sekä keskuudestaan sihteerin ja taloudenhoitajan.

 Sihteeri ja taloudenhoitaja voidaan valita myös johtokunnan ulkopuolelta.

 Johtokunta kokoontuu puheenjohtajansa tai hänen ollessaan estynyt varapuheenjohtajansa kutsusta, tai jos puolet johtokunnan jäsenistä kirjallisesti sitä vaatii.

 Johtokunta on päätösvaltainen, kun vähintään puolet sen jäsenistä on saapuvilla.

 Johtokunnan tehtävänä erityisesti on:

1. panna täytäntöön seuran kokouksen päätökset
2. johtaa ja valvoa seuran toimintaa
3. pitää jäsenluetteloa
4. hoitaa seuran taloutta
5. laatia ja esittää kevätkokoukselle sen vahvistettavaksi seuran vuosi- ja tilikertomus
6. laatia ja esittää syyskokoukselle sen hyväksyttäväksi seuraavan vuoden toimintasuunnitelma sekä yleissuunnitelma seuraavien vuosien toimintaa varten
7. kutsua koolle seuran kokoukset sekä valmistella varsinaisille kokouksille ja ylimääräiselle kokoukselle esitettävät asiat
8. toimittaa tarpeelliset tiedot seuran jäsenille
9. hyväksyä ja erottaa jäsenet
10. päättää seuran ansiomerkkien myöntämisestä ja muiden kunnia- ja ansiomerkkien esittämisestä
11. ryhtyä kaikkiin niihin toimenpiteisiin, joita seuran etu vaatii
12. luovuttaa tilit tilintarkastajille tarkastettavaksi vähintään kaksi viikkoa ennen kevätkokousta
13. hoitaa muut esille tulevat seuran asiat
14. nimetä tarpeelliseksi katsomansa valiokunnat valmistelemaan ja hoitamaan edellä mainittuja tehtäviä.

 Seuran toimintaa johtaa ja sen talouden pidosta huolehtii seuran kokouksen nimittämä hallitus. Hallituksen toimikausi on kalenterivuosi. Syyskokouksessa nimitetty hallitus aloittaa toimikautensa seuraavan vuoden alusta.

Hallitukseen kuuluvat kahdeksi toimintavuodeksi valittu puheenjohtaja ja 7-9 jäsentä. Hallituksen jäsenistä puolet on erovuorossa vuosittain, mikäli jäsenten määrä on parillinen. Mikäli jäsenten määrä on pariton, erovuoroisia on 3,4 tai 5 jäsentä hallituksen jäsenmäärästä riippuen.

Jos jäsen kesken toimikauden estyy tehtävänsä hoitamisesta, valitsee seuran kokous hänen sijaansa, hänen jäljellä olevaksi toimikaudekseen toisen jäsenen, mikäli katsoo sen tarpeelliseksi.

Hallitus valitsee keskuudestaan varapuheenjohtajan sekä sihteerin ja taloudenhoitajan. Sihteeri ja taloudenhoitaja voidaan valita myös johtokunnan ulkopuolelta. Seurassa päätoimisesti työskentelevät eivät voi toimia hallituksen jäseninä.

Hallitus kokoontuu puheenjohtajansa tai hänen ollessaan estynyt varapuheenjohtajan kutsusta, tai jos puolet johtokunnan jäsenistä kirjallisesti sitä vaatii. Hallitus on päätösvaltainen, kun vähintään puolet sen jäsenistä on saapuvilla.

 Hallituksen tehtävänä on:

1. panna täytäntöön seuran kokouksen päätökset
2. johtaa ja valvoa seuran toimintaa
3. pitää yllä jäsenrekisteriä
4. hoitaa seuran taloutta
5. laatia ja esittää kevätkokoukselle sen vahvistettavaksi seuran vuosikertomus ja tilinpäätös
6. laatia ja esittää syyskokoukselle sen hyväksyttäväksi seuraavan vuoden toimintasuunnitelma ja talousarvio
7. kutsua koolle seuran kokoukset sekä valmistella varsinaisille kokouksille ja ylimääräiselle kokoukselle esitettävät asiat
8. tiedottaa seuran toiminnasta tarpeellisessa laajuudessa
9. hyväksyä ja erottaa jäsenet
10. päättää seuran ansiomerkkien myöntämisestä ja muiden kunnia- ja ansiomerkkien esittämisestä
11. luovuttaa tilit tilintarkastajille tarkastettavaksi vähintään kuukautta ennen kevätkokousta
12. nimetä tarpeelliseksi katsomansa työryhmät valmistelemaan ja hoitamaan edellä mainittuja tehtäviä.
13. päättää jaostoista ja niiden jäsenistä
14. päättää henkilöstön palkkaamisesta ja irtisanomisesta
15. päättää seuran edustajista niiden järjestöjen toimielimiin ja vuosikokouksiin, joissa seura on jäsenenä
16. reagoida muihin esille tuleviin asioihin ja tarvittaessa ryhtyä kaikkiin seuran edun vaatimiin toimenpiteisiin

15§ Seuran tilivuosi on kalenterivuosi

16§ Seuran nimen kirjoittavat puheenjohtaja tai varapuheenjohtaja jompikumpi yhdessä sihteerin tai jonkun muun toimihenkilön kanssa, jolle johtokunta on myöntänyt nimenkirjoittamisoikeuden. Seuran nimen kirjoittajien on oltava täysi-ikäisiä.

 Seuran nimen kirjoittavat puheenjohtaja ja varapuheenjohtaja yhdessä

 ja puheenjohtaja tai tämän ollessa estynyt varapuheenjohtaja yhdessä hallituksen erikseen nimeämän toimihenkilön kanssa.

**VII Muita määräyksiä**

17§ Seuran kokous voi näiden sääntöjen ja yhdistyslain puitteissa vahvistaa noudatettavaksi seuran sisäistä toimintaa järjestäviä säädöksiä, perustaa alaosastoja ja valita näihin tarpeelliset johto- ja toimielimet.

 Seuran kokous voi näiden sääntöjen ja yhdistyslain puitteissa vahvistaa noudatettavaksi seuran sisäistä toimintaa järjestäviä ohjeita.

18§ Näiden sääntöjen muuttamisesta päättää seuran varsinainen kokous. Päätöksen on, tullakseen voimaan, saatava läsnäolevien äänioikeutettujen jäsenten kolmen neljäsosan äänten enemmistön kannatus. Muutos on ilmoitettava yhdistysrekisteriin merkittäväksi. Sääntöjen muuttamisesta on mainittava kokouskutsussa.

19§ Seuran purkamista koskeva päätös on, ollakseen pätevä, tehtävä seuran varsinaisessa kokouksessa. Päätös tulee voimaan, jos sitä on kannattanut vähintään kolme neljäsosaa kokouksessa läsnä olevista äänioikeutetuista jäsenistä.

 Kokouskutsussa on mainittava seuran purkamisesta.

20§ Kun seura on päätetty purkaa, sen varat on luovutettava johonkin paikkakunnan liikuntakasvatusta edistävään tarkoitukseen purkamisesta päättäneen kokouksen päätöksen mukaisesti. Pesänselvitysmiehinä toimivat kokouksen valitsemat henkilöt.

 Seuran lopettamisesta on ilmoitettava yhdistysrekisteriin.

 Kun seura on päätetty purkaa, sen varat on luovutettava johonkin sen toiminnan alaa edistävään tarkoitukseen purkamisesta päättäneen kokouksen päätöksen mukaisesti. Pesänselvitysmiehinä toimivat kokouksen valitsemat henkilöt. Seuran lopettamisesta on ilmoitettava yhdistysrekisteriin

21§ Sen lisäksi, mitä näissä säännöissä on määrätty, noudatetaan voimassaolevan yhdistyksen määräyksiä.

 Sen lisäksi mitä näissä säännöissä on määrätty, noudatetaan voimassa olevan yhdistyslain määräyksiä.

 Nämä säännöt on vahvistettu ja hyväksytty yksimielisesti Kenttäurheilijat-58 ry:n

 uusiksi toimintasäännöiksi 3.3.2006 pidetyssä kevätvuosikokouksessa. Korjaukset on hyväksytty 5.3.2007 pidetyssä kevätkokouksessa.